**ELŐTERJESZTÉS**

Tiszavasvári Város Önkormányzata Képviselő-testületének

2021. szeptember 30-án tartandó ülésére

Az előterjesztés tárgya: **A 11/2020. önkormányzati rendelettel elfogadott Helyi Építési Szabályzat és rendezési terv** **módosítása**

Melléklet: -

A napirend előterjesztője: Szőke Zoltán polgármester

Az előterjesztést készítette: Kovács Edina - ügyintéző

Az előterjesztés ügyiratszáma: TPH/ -1/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.20. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |
|  |  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2021. szeptember 23.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**A 11/2020. önkormányzati rendelettel elfogadott**

**Helyi Építési Szabályzat és rendezési terv** **módosításáról**

Tisztelt Képviselő-testület!

A 2020. április 6-án elfogadott és megalkotott Tiszavasvári Város Helyi Építési Szabályzatáról szóló 11/2020. (IV.7.) önkormányzati rendelettel (továbbiakban: HÉSZ) és rendezési tervvel kapcsolatosan észlelt hibák kijavításához szükséges a Képviselő-testület döntése, mely alapján megindítható a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet szerinti állami főépítészi eljárás.

A javítás érinti a 3371 hrsz-ú ingatlan építési övezeti besorolását, valamint az Üdülőházas üdülőterületek építési övezeti előírásait.

A HÉSZ módosításához és az eljárás lefolytatásához felvetem a kapcsolatot a NYÍRSÉGTERV Kft-vel (4400 Nyíregyháza, Szegfű u. 73. II/3.,), és Zoboki Bernadettel (4030 Debrecen, Lovász u.14.), akik a hatályos HÉSZ-t és rendezési tervet készítették, hogy működjenek közre a módosításban.

Kérem a Tisztelt Képviselő-testületet, hogy a fenti körülmények figyelembevételével szíveskedjen döntést hozni a határozat-tervezetben foglaltaknak megfelelően.

Tiszavasvári, 2021. szeptember 23.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2021. (IX.30.) Kt. számú**

**határozata**

**A 11/2020. önkormányzati rendelettel elfogadott**

**Helyi Építési Szabályzat és rendezési terv** **módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva az előterjesztést megtárgyalta, és az alábbi határozatot hozza:

1. Megállapítja, hogy a Tiszavasvári új településrendezési eszközeinek  készítése során a teljes eljárás végső véleményezési szakaszban a záró szakmai véleményezésre benyújtott tervdokumentációban a 3371. hrsz.-ú terület és a telektömbben kapcsolódó területekre vonatkozó  szabályozási terven az építési övezeti határ a rajzi feldolgozás során nem megfelelően lett átvezetve a véleményezési szakaszhoz képest, továbbá szintén elírás történt az Üü-1, Üü-2, és Üü-3 jelű üdülőházas üdülőterület építési övezeti előírásainak tekintetében a HÉSZ-ben és szabályozási terven is.
2. Az 1. pont vonatkozásában a településrendezési eszközök módosítását megindítja a 314/2012. (XI.8.) Korm. rendelet 32. § (6a) bekezdés b) pontjában foglaltak alapján állami főépítészi eljárás keretében.
3. Felhatalmazza a polgármestert,

* a Helyi Építési Szabályzat és rendezési terv módosításából eredő feladatok ellátására,
* a településtervezési szerződés aláírására a megbízott tervezővel,
* a települési főépítészi feladatok ellátására vonatkozó megbízási szerződés aláírására.

**Határidő:** azonnal, illetve esedékességkor **Felelős:** Szőke Zoltán polgármester