**ELŐTERJESZTÉS**

Tiszavasvári Város Önkormányzata Képviselő-testületének

2021. szeptember 30-án tartandó ülésére

#### Az előterjesztés tárgya: Fizikoterápiás feladatok ellátására kiírt közbeszerzési eljárás eredményéről

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/818/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.22. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2021. szeptember 23.

##### Gazdagné dr. Tóth Marianna

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

## ELŐTERJESZTÉS

### A Képviselő-testülethez

**Fizikoterápiás feladatok ellátására kiírt közbeszerzési eljárás eredményéről**

Tisztelt Képviselő-testület!

Tiszavasvári Város Önkormányzata a közbeszerzésekről szóló 2015. évi CXLIII. törvény (továbbiakban: Kbt.) 21. § (2) bekezdése alapján nemzeti nyílt közbeszerzési eljárást indított „Fizikoterápiás feladatok ellátása” tárgyban. Az ajánlattételi határidő 2021. szeptember 10. 15:00 óra volt.

Az ajánlattételi felhívásban meghatározott határidőig 1 ajánlattevő nyújtotta be ajánlatát. Az ajánlat tartalma a következő volt:

|  |  |  |
| --- | --- | --- |
| Ajánlattevő neve: | Rehabilitációs Team Kft | |
| Ajánlattevő székhelye: | 4440 Tiszavasvári Kabay János Utca 39. | |
| 1. rész | | |
| Nettó vállalási ár/hó a NEAK finanszírozáson felül (Ft): | | 1 421 000 Ft |

A Bírálóbizottság megvizsgálta a beérkezett ajánlatot és a bontási jegyzőkönyvben foglaltak alapján megállapította, hogy a beérkezett ajánlat nettó ajánlati ára meghaladja a rendelkezésre álló anyagi fedezet összegét, ezért a Bírálóbizottság a Kbt. 70. § (1) bekezdés alapján a beérkezett ajánlat bírálatát és értékelését nem végezte el.

**Mivel a beérkezett ajánlat nettó ajánlati ára jelentős mértékben meghaladja a rendelkezésre álló anyagi fedezet összegét a Kbt. 70. § (1) bekezdés alapján a Bírálóbizottság a beérkezett ajánlat bírálata és értékelése nélkül javasolja döntéshozónak az eljárás eredménytelenné nyilvánítását a Kbt. 75. § (2) bekezdés b) pontja alapján**.

A közbeszerzésekről szóló 2015. évi CXLIII tv. 27.§ (5) bekezdése értelmében testületi döntéshozatal esetén név szerinti szavazás szükséges a döntéshozatal során.

Fentebb ismertetett tények alapján kérem a Tisztelt képviselő-testületet hozza meg döntését.

Tiszavasvári, 2021. szeptember 23.

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**………/2021. (IX.30.) Kt. számú határozata**

**Az „Fizikoterápiás feladatok ellátása” tárgyú közbeszerzési eljárásban az eljárás eredményének megállapításáról**

Tiszavasvári Város Önkormányzata Képviselő-testülete a **Fizikoterápiás feladatok ellátása tárgyú közbeszerzési eljárás eredményével kapcsolatos előterjesztést megtárgyalta és az alábbi határozatot hozza:**

1. Megállapítja, hogy a „Fizikoterápiás feladatok ellátása” tárgyú közbeszerzési eljárásban az ajánlattételi határidő lejártáig 1 db ajánlat érkezett a Rehabilitációs Team Kft (4440 Tiszavasvári Kabay János utca 39.) ajánlattevőtől.
2. Az Ajánlattevő ajánlati ára jelentősen meghaladja a rendelkezésre álló fedezet összegét, így a Bírálóbizottság a Kbt. 70. § (1) bekezdés alapján a beérkezett ajánlatot nem bírálta el.
3. A Képviselő-testület az eljárást eredménytelenné nyilvánítja a Kbt. 75. § (2) bekezdés b) pontja alapján, mivel a Rehabilitációs Team Kft (4440 Tiszavasvári Kabay János utca 39.) beérkezett ajánlatában foglalt ajánlati ár jelentős mértékben meghaladja a rendelkezésre álló fedezet összegét.

Határidő: azonnal Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**