**ELŐTERJESZTÉS**

**Tiszavasvári Város Önkormányzata**

**Képviselő-testületeinek**

**2021. szeptember 30-án tartandó rendes testületi ülésére**

Az előterjesztés tárgya: **Tájékoztató a Hajdúkerületi és Bihari Víziközmű Szolgáltató Zrt. működésével kapcsolatos eljárásról**

Melléklet: MEKH eljárást megindító végzése, MEKH nyilatkozattételre való felhívása az előterjesztés mellékletét képezik

A napirend előterjesztője: Szőke Zoltán polgármester

Az előterjesztést készítette: Gazdagné Dr. Tóth Marianna osztályvezető

Az előterjesztés ügyiratszáma: TPH/499/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

Tiszavasvári, 2021.szetember 23.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Tájékoztató a Hajdúkerületi és Bihari Víziközmű Szolgáltató Zrt. működésével kapcsolatos eljárásról**

**Tisztelt Képviselő-testület!**

A Magyar Energetikai és Közmű-szabályozási Hivatal (továbbiakban: MEKH) víziközmű-szolgáltató engedély visszavonására irányuló **eljárást indított a Hajdúkerületi és Bihari Víziközmű Szolgáltató Zrt. ellen**. Az eljárás megindításának napja **2021. július 15. volt**, ügyintézési határidőként 75 napot jelöltek meg.

**Erről a tényről az eljárást megindító végzés megküldésével 2021. július 20. napján email-ben tájékoztattam a képviselő-testületet.**

A MEKH **2021. szeptemberében tényállás tisztázása érdekében a HBVSZ Zrt.-ben tulajdonrésszel rendelkező valamennyi önkormányzatot nyilatkozattételre hívta fel az alábbi kérdésekben**:

* „milyen intézkedéseket tett, vagy tervez tenni a jövőben, mint tulajdonos a Szolgáltató fizetőképességének javítása, illetőleg
* a saját tőke arányának javítása érdekében, valamint
* tervez-e egyéb intézkedéseket annak érdekében, hogy településén a víziközmű-szolgáltatás folyamatossága biztosítva legyen.”

A HVBSZ Tárulástól valamennyi tagönkormányzat, így önkormányzatunk is kézhez kapott egy általuk megírt sablon levelet, azzal, hogy az kerüljön megküldésre a MEKH részére. Ez a sablon válasz természetesen a szükséges mértékben átfogalmazásra került részünkről.

**Kiemelendőnek tartom, hogy a MEKH nyilatkozattétel kérő végzésében megfogalmazott kérdések összetettek, azokban az egyes tagönkormányzatok külön-külön nem tudnak döntést hozni, közös álláspont kialakítása szükséges. A szolgáltatással kapcsolatos kérdésekben a HBVSZ Zrt. legfőbb szerve, a közgyűlés jogosult dönteni**, így kezdeményeztem a társulási ülés összehívását.

Tájékoztatom a képviselő-testületet, hogy már 2021. januárjában is kértem információt a MEKH átfogó ellenőrzése során feltárt hiányosságok, jogsértések orvoslása iránti intézkedések, valamint a Zrt. jövőjét illetően. Ezt követően májusban is kértem tájékoztatást, azonban megkereséseimre nem érkezett válasz.

Jelen tájékoztató előterjesztés célja, hogy a képviselő-testület naprakész információval rendelkezzen a MEKH által indított eljárással kapcsolatban.

Jelen előterjesztés mellékleteként csatolom a MEKH eljárást megindító végzését, a nyilatkozattételre vonatkozó végzést, míg a HVBSZ Társulás elnökének, a MEKH elnökének írt levél a határozat-tervezet mellékletét képezik.

Kérem a képviselő-testületet az előterjesztés megtárgyalását követően hozza meg döntését.

Tiszavasvári, 2021. szeptember 23.

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**………/2021. (IX.30.) Kt. számú határozata**

**Tájékoztató a Hajdúkerületi és Bihari Víziközmű Szolgáltató Zrt. működésével kapcsolatos eljárásról**

Tiszavasvári Város Önkormányzata Képviselő-testülete a „**Tájékoztató a Hajdúkerületi és Bihari Víziközmű Szolgáltató Zrt. működésével kapcsolatos eljárásról” szóló előterjesztést megtárgyalta és az alábbi határozatot hozza:**

**1. Elfogadja és tudomásul veszi** a HBVSZ Zrt. részére megküldött, a Magyar Energetikai és Közmű-szabályozási Hivatal VKEFFO/10083-2/2020. ügyiratszámú határozatában a Hajdúkerületi és Bihari Víziközmű Szolgáltató Zrt. vonatkozásában lefolytatott **átfogó ellenőrzés során feltárt jogsértések orvoslására kért tájékoztató levelet, mely a** határozat 1. mellékletét képezi.

**2. Elfogadja és tudomásul veszi** a HBVSZ Társulás elnöke részére megküldött Debreceni Vízmű Zrt. által előkészített **üzemeltetési tervezet és közszolgáltatási szerződés tervezetekkel kapcsolatban, valamint a Zrt. jövőjével kapcsolatban** elküldött levelet, mely a határozat 2. mellékletét képezi.

**3. Elfogadja és tudomásul veszi** a Magyar Energetikai és Közmű-szabályozási Hivatal részére a nyilatkozattételre adott határidő meghosszabbítása iránti levelet és a **szolgáltatói engedély visszavonásának következményeiről tájékoztatást kérő levelet**, a határozat 3. melléklete szerinti tartalommal.

**4. Elfogadja és tudomásul veszi** a HBVSZ Tárulás elnökének írt levelet a jogszerű működés lehetséges alternatíváiról, mely a határozat 4. mellékletét képezi.

**5. Felkéri a polgármestert**, hogy a MEKH szolgáltatói engedély visszavonásának következményeivel kapcsolatos válaszleveléről és az eljárással kapcsolatos újabb információkról tájékoztassa a képviselő-testületet.

**Határidő:** azonnal, illetve esedékességkor **Felelős:** Szőke Zoltán polgármester